Úradný vestník L 237 , 21/09/2000 S. 0060 - 0061



Rozhodnutie Spoločného výboru EHP č. 49/2000 z 31. mája 2000, ktorým sa mení a dopĺňa príloha XIV (Hospodárska súťaž) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha XIV k dohode bola zmenená a doplnená rozhodnutím Spoločného výboru EHP č. 87/2000 z 25. júna 1999 [1]; (2) nariadenie Komisie (ES) č. 823/2000 z 19. apríla 2000 o uplatňovaní článku 81 ods. 3 zmluvy na určité kategórie dohôd, rozhodnutí a zosúladených postupov medzi spoločnosťami pravidelnej námornej prepravy (združeniami) [2] sa má včleniť do dohody; (3) nariadenie Komisie (ES) č. 823/2000 nahrádza s účinnosťou od 26. apríla 2000 nahrádza nariadenie Komisie (ES) č. 870/95 z 20. apríla 1995 o uplatňovaní článku 81 ods. 3 zmluvy na určité kategórie dohôd, rozhodnutí a zosúladených postupov medzi spoločnosťami pravidelnej námornej prepravy (združeniami) [3] ktorá sa má včleniť do dohody a ktorá sa v dôsledku toho má nahradiť podľa dohody s účinnosťou od 26. apríla 2000, ROZHODOL TAKTO: Článok 1 "32000 R 0823: Nariadenie Komisie (ES) č. 823/2000 z 19. apríla 2000 o uplatňovaní článku 81 ods. 3 zmluvy na určité kategórie dohôd, rozhodnutí a zosúladených postupov medzi spoločnosťami pravidelnej námornej prepravy (združeniami) (Ú. v. ES L 100, 20.4.2000, s. 24). Ustanovenia nariadenia sa na účely dohody čítajú s týmito úpravami. a) V článku 1 sa slová "prístavy spoločenstva" nahrádzajú "prístavy na území, na ktoré sa vzťahuje dohoda o EHP". b) V článku 7 ods. 1 sa veta "za podmienky, že dané dohody sú oznámené Komisii v súlade s ustanoveniami nariadenia Komisie (ES) č. 2843/98 a Komisia nepodá námietku voči takejto výnimke" nahrádza vetou "za podmienky, že dané dohody sú oznámené Komisii v súlade s ustanoveniami nariadenia Komisie (ES) č. 2843/98 a zodpovedajúcimi ustanoveniami protokolu 21 k dohode o EHP a príslušný dozorný úrad nepodá námietku voči takejto výnimke". c) Na koniec článku 7 ods. 1 sa dopĺňa:",alebo zodpovedajúcim ustanovením protokolu 21 k dohode o EHP". d) V článku 7 ods. 3 sa druhá veta nahrádza takto:"Podá námietku voči výnimke, ak obdrží žiadosť o jej podanie od členského štátu patriaceho do jej oblasti pôsobnosti do troch mesiacov od zaslania oznámenia uvedeného v odseku 1 členskému štátu". e) V článku 7 ods. 4 sa druhá veta nahrádza takto:"Ak však bola námietka vznesená na žiadosť štátu patriaceho do jeho pôsobnosti, pričom táto žiadosť trvá, môže byť námietka vzatá späť iba po konzultácií s Poradným výborom pre obmedzujúce praktiky a dominantné postavenie v námornej preprave". f) Na koniec článku 7 ods. 7 sa dopĺňa:", alebo zodpovedajúcim ustanovením protokolu 21 k dohode o EHP.". g) V úvodnom odseku článku 12 sa veta "v súlade s článkom 6 nariadenia (EHS) č. 479/92" nahrádza vetou "buď na základe vlastnej iniciatívy alebo na žiadosť iného dozorného úradu alebo štátu patriaceho do jeho pôsobnosti alebo fyzických alebo právnických osôb, ktoré oznámia svoj oprávnený záujem"." Článok 2 Texty nariadenia (ES) č. 823/2000 v islandskom a nórskom jazyku, ktoré sa majú uverejniť v časti EHP Úradného vestníka Európskych spoločenstiev, sú autentické. Článok 3 Toto rozhodnutie nadobúda účinnosť 1. júna 2000 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody [4]. Bude sa uplatňovať od 26. apríla 2000. Článok 4 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 31. mája 2000 Za Spoločný výbor EHP predseda F. Barbaso [1] Zatiaľ neuverejnené v úradnom vestníku. [2] Ú. v. ES L 100, 20.4.2000, s. 24. [3] Ú. v. ES L 89, 21.4.1995, s. 7. [4] Ústavné požiadavky nie sú uvedené. --------------------------------------------------